Milka Maneva

Milka Maneva (s. 7. kesäkuuta 1985 Smolyan) on bulgarialainen painonnostaja ja olympiamitalisti. Maneva saavutti olympiahopeaa Lontoon olympialaisissa 2012 63 kg sarjassa. Alun perin Maneva sijoittui viidenneksi, mutta dopingrikkomusten myötä hän nousi toiseksi. Manevan piti kilpailla jo neljä vuotta aikaisemmin Pekingissä 2008, mutta hän oli yksi 11 bulgarialaisesta painonnostajasta, joka kärähti dopingin käytöstä. Bulgaria veti kaikki painonnostajat pois Pekingin olympialaisista. Maneva sai tästä neljän vuoden kilpailukiellon. Maneva kärähti uudestaan vuonna 2016, jolloin menetti oikeuden kilpailla Rio de Janeirossa 2016. Maneva tuomittiin stanotsololin käytöstä. Manevalla on yksi EM-kulta vuodelta 2013 ja yksi EM-hopea vuodelta 2014.

Lähteet

Bulgarialaiset painonnostajat
Bulgarialaiset olympiamitalistit
Dopingrikkomuksesta tuomitut bulgarialaiset
Vuonna 1985 syntyneet
Elävät henkilöt